钦定古今图书集成/明伦汇编/氏族典/第423卷 > 《廖用贤尚友录》 > 阮咸
## 钦定古今图书集成/明伦汇编/氏族典/第423卷 > 《廖用贤尚友录》 > 阮咸

按《晋书阮籍传》：“籍兄子咸，字仲容，父熙，武都太守。咸
任达不拘，与叔父籍为竹林之游。咸与籍居道南，诸
阮居道北，北阮富而南阮贫。七月七日，北阮盛晒衣
服，皆锦绮粲目，咸以竿挂大布犊鼻于庭。人或怪之，
答曰：‘未能免俗，聊复尔耳’。”历仕散骑侍郎。咸妙解音
律，善弹琵琶，出补始平太守，以寿终。二子：瞻、孚。